open-index/open-wikipedia-markdown huggingface dataset:
Arne Hovde

**Arne Hovde** (født 28. august 1911 i Vikersund, død 12. april 1936 i Drammen) var en norsk skihopper som konkurrerte på begynnelsen av 1930-tallet. Han var bror av langrenns- og kombinertløperen Kristian Hovde. Arne Hovde tok sølvmedalje under VM i Sollefteå i 1934. I VM i Oslo i 1930 kom han på 27. plass.

Hovde døde av bukhinnebetennelse bare 24 år gammel, etter at han pådro seg komplikasjoner etter en blindtarmoperasjon.

## Referanser


## Eksterne lenker
*
Tai

**Tai** har flere betydninger:

*Tai-språk, en undergruppe av tai-kadai-familien som benyttes i flere land i Asia. 
*Tai (Trento), italiensk bosetning og tidligere kommune som på lokalt språk heter Tai og på italiensk Taio.
Naturviterne

**Naturviterne** er en norsk fagforening for akademikere med naturvitenskapelig utdanning og kompetanse. Naturviterne organiserer ca 7500 akademikere og naturvitere i både privat og offentlig virksomhet, og er tilsluttet hovedsammenslutningen Akademikerne. 

Naturviterne ble dannet i 1961. Røtter strekker seg imidlertid over 100 år bakover i historien. *Norsk Naturforvalterforbund* var den direkte forløperen, og forut for det; Norsk Landbruksakademikerlag. Allerede på 1890-tallet følte akademikere behov for å organisere sine felles faglige interesser bedre og etablerte i årenes løp Norsk Forstmannsforening. Organisasjonen fikk sitt nåværende navn i 2007.

## Referanser


## Eksterne lenker
* 
*
Aurora (gudinne)

**Aurora** (latin: *Aurōra*, «daggry») er i romersk mytologi og latinsk poesi en gudinne for daggry, det første lyset som avslutter natten. Aurora fornyer seg selv hver morgen ved daggry og flyr over himmelen og bebuder morgenens ankomst. Hennes bror er solen (*Sol Indiges*) og hennes søster er månen (*Luna*).

## Etymologi
Aurōra stammer fra uritaliske **ausōs*, og til sist fra urindoeuropeiske **haéusōs*, «daggryet», unnfanget som guddommelig enhet ved at det også er navnet på den urindoeuropeiske gudinnen for daggry, fra rotordet **aus-*, «å skinne», spesielt av daggry. Det er også kilden til greske Eos (gresk: Ἠώς *Ēṓs*, «daggry»). Samme lingvistiske rot og mytologiske tanke finnes også i indiske Usjas fra *[[Rigveda]]*, Aušrinė i litauiske mytologi, Auseklis i latvisk mytologi, og i Ēostre i angelsaksiske mytologi, men hvor hun var en fruktbarhetsgudinne.

## Romersk mytologi

I romersk mytologi er Aurosa en tilstedeværende, men mindre guddom, som fornyer seg hver morgen og flyr over himmelen og kunngjør solens ankomst. Hennes opphav var fleksibelt: for Ovid kunne hun like gjerne være Pallantis, som betyr datteren til Pallas, eller datteren til Hyperion. Hun har to søsken, en bror (*Sol Indiges*, solen) og en søster (*Luna*, månen). Romerske forfattere imiterte sjelden Hesiod og senere greske poeter navnga Aurora som moren til Anemoi (de fire vindene), som var avkom til Astraios, stjernenes far.

Aurora dukker oftest opp i seksuell poesi med en av hennes dødelige elskere. En myte hentet fra gresk mytologi av romerske poeter forteller at en av hennes elskere var en fyrste fra Troja, Titonos. Han var et dødelig menneske, og ville derfor eldes og dø. Aurora ønsket å være sammen med kjæresten sin i all evighet, og ba Jupiter om å gi Titonos udødelighet. Jupiter oppfylte ønsket hennes, men hun klarte ikke å be om evig ungdom for å følge hans udødelighet, og han fortsatte å eldes, og ble til slutt evig gammel. Aurora gjorde ham så til en sikade.

I antikkens romersk kunst ble hun oftest avbildet etter det greske eksempelet Eos. Hun ble vanligvis avbildet som en vakker kvinne med enorme vinger ved skuldrene, i en *[[peplos]]* (lang klesdrakt) av safran (intens gul) farge, kjører en to-hesters vogn eller flyr foran Sols vogn, med blomster og en fakkel i hånden.

## Se også
* Aurora polaris

## Referanser


## Eksterne lenker
* 
* «Aurora», *Obscure Goddess Online Dictionary*
* «History of the Northern Lights: myths and legends», *Hurtigruten.com*
Ceres (gudinne)

**Ceres** var i romersk mytologi datter av Saturn og Ops og gudinne for fruktbarhet og jordbruk; særlig korn – (derav det engelske ordet cereals for kornprodukter). Hun var også vernegudinne for morskjærlighet. Hun og datteren Proserpina var motstykker til de greske gudinnene Demeter og Persefone/Kore.

Grekerne hevdet at Demeters glede over å treffe igjen datteren Persefone hver vår, var årsaken til at all vegetasjon begynte å vokse. Denne tanken ble introdusert i Romerriket i det femte århundre f.Kr, og Ceres-kulten som grodde fram ble svært populær, særlig blant plebeierne (det lavere lag av folket).

Mange seremonier, opptog og ritualer var knyttet til korndyrkingen. Den store festen for Ceres ble kalt Cerealia, og ble feiret 12. til 19. april. Kvinnene gikk syngende i prosesjon, og ved hvert veikryss stemte de i med en klagesang, til minne om Ceres’ søken etter Prosepine. Også dødsritualer var knyttet til Ceres, for når kornet var høstet og vel i hus, så gikk naturen inn i vinterens dvale og død. Den viktigste Ceres-dyrkingen var knyttet til Ceres-templet på Aventinerhøyden i Roma, men hvor og hvordan Ceres-kulten først oppstod, er litt uvisst. Trolig var Ceres en gammel, italiensk jordbruksgudinne, og gudinne for morskjærlighet, og nær knyttet til jordgudinnen Tellus.
Daimler-Benz DB 600

**Daimler-Benz DB 600** var en tysk flymotor utviklet og produsert av Daimler-Benz før andre verdenskrig, som en del av den nye generasjonen av tysk motorteknologi. Motoren var av en væskekjølt, omvendt V12-type, og drev tidlige versjoner av en rekke kjente fly, deriblant Messerschmitt Bf 110 og Heinkel He 111. En tidlig prototype av Messerschmitt Bf 109 ble også testet med DB 600, men denne konfigurasjonen ble ikke ansett som vellykket. 

DB 600 ble ikke karakterisert som en spesielt pålitelig motor, og de fleste flyprodusenter droppet etter hvert denne til fordel for mer stabile og større motorer. Til tross for dette var DB 600 en viktig utvikling og de fleste nyere Daimler-Benz-motorene som ble brukt under andre verdenskrig var basert på denne. RLM sin avgjørelse om å fokusere på produksjon av flymotorer med direkte innsprøytning fremfor forgassere betydde at DB 600 raskt ble avløst av den ellers så like DB 601. I alt ble 2&nbsp;281 DB 600 produsert mellom 1936 og 1938. Senere motormodeller fra Daimler-Benz, deriblant DB 603 og DB 605, hadde større slagvolum og flere hestekrefter, men var generelt like DB 600 i konstruksjonen. 

## Varianter
* DB 600A
:Inntil 1&nbsp;000 hk, 810 kW ved havnivå 

## Anvendelser
* Heinkel He 111 
* Dornier Do 17 
* Heinkel He 112 
* Arado Ar 196 
* Junkers Ju 89 
* Henschel Hs 127 
* Messerschmitt Me 162 
* Heinkel He 118 
* Messerschmitt Bf 110 

## Spesifikasjoner (DB 600C)

## Referanser


## Litteratur
* Cross, Roy og Scarborough, Gerald. *Messerschmitt Bf 109: Versions B-E - Classic Aircraft No.2.* Cambridge: Patrick Stephens Ltd, 1972. ISBN 0-85059-106-6.
* Green, William. *The Augsburg Eagle: A Documentary History - Messerschmitt Bf 109*. London: Macdonald and Jane's Publishing Group Ltd. 1980. ISBN 0-7106-0005-4.
* Smith, J R og Kay, Anthony L. *German Aircraft of the Second World War*. London: Putman & Company Ltd. 1972. ISBN 0-370-00024-2.

## Eksterne lenker
* 
* Mercedes-Benz DB 600 aircraft engine  – Mercedes-Benz 
* Daimler-Benz DB 600 series – aviation-history.com 
* MTU-Museum Triebwerksgeschichte – gestern, heute und morgen  (PDF) – mtu.de
Smalahove

**Smalahove**, **smalehovud**, **sau(d)(e)hau(d)** eller **skjelte**, er en matrett av svidd, røykt og kokt hode av lam eller sau. Hodene kan også flås og tørkes før ferdig tilberedning. Retten har lange tradisjoner på Vestlandet i Norge, særlig på Voss og i perioden før jul, og oppstod for å utnytte all mat på dyrene. Smalahove betraktes i dag av mange, blant annet turister, som en eksotisk delikatesse. Ordet *smalahove* kommer av dialektordet *smale*, som betyr «småfe» eller «sau». Matfestivalen Smalahovesleppet avholdes hvert år på Voss i månedsskiftet september–oktober.
## Smalahove i Norge

## Smalahove utenfor Norge

## Se også
* Svið, en tilsvarende islandsk rett

## Eksterne lenker
* Om produkjon, tilbedredning m.m.
Jakub Berman

**Jakub Berman** (født 23. desember 1901 i Warszawa, da i Russland, død 10. april 1984 i Warszawa) var en polsk kommunistisk politiker.

## Liv og virke
### Bakgrunn
Jakub Berman tilhørte en jødisk familie, og gikk på gymnaset i Warszawa. Deretter studerte han jus og senere sosiologi ved byens universitet, hvor han også arbeidet som assistent. Hans doktorgradsprosjekt handlet om polsk byhistorie på 1700-tallet, men på grunn av utbruddet av annen verdenskrig avsluttet han ikke doktorgraden.

Han ble medlem av det polske kommunistpartiet i 1928 og var aktiv som funksjonær i partiet. 

I 1939 flyktet han til den sovjetokkuperte delen av Polen, og senere videre til Minsk, hvor han arbeidet som journalist. Etter utbruddet av krigen mellom Tyskland og Sovjetunionen reiste han til Moskva. Han arbeidet som lærer ved Kominterns skole i byen Ufa i Basjkortostan, øst i den europeiske del av Sovjetunionen. I desember 1943 ble han tatt imot av Josef Stalin i Kreml, og vant diktatorens gunst.

### Kommunistisk politiker
Han ble medlem av det polske kommunistpartiets politbyrå i august 1944, og ble senere medlem av sentralkomitéen. Sammen med Bolesław Bierut og Hilary Minc utgjorde han i de følgende årene ledertrioen i den stalinistisk orienterte partiledelsen. Berman hadde ansvaret for Służba Bezpieczeństwa, propaganda og ideologi. Dermed spilte han en sentral rolle i undertrykkelsen av den antikommunistiske opposisjonen i Polen i andre halvdel av 1940-årene.

Både Berman og Minc ble tidvis mobbet av Stalin for sin jødiske herkomst.  Nå det falt ham inn, snakket han til dem med jiddisk aksent. (Fortalt av Berman selv til Toranska og gjengitt i hennes bok.)

Etter Bieruts død forlot han partiledelsen, og ble i 1957 ekskludert fra partiet, idet han ble gitt ansvaret for «Stalin-tidens feil». Frem til han ble pensjonist, arbeidet han for det statseide forlaget *Książka i Wiedza*. Han ble sterkt skadet i n bilulykke i 1980. Fire år senere døde han glemt i Warszawa.

## Referanser


## Litteratur
* Teresa Torańska: *Die da oben: polnische Stalinisten zum Sprechen gebracht*, Köln: Kiepenheuer & Witsch 1987. ISBN 3-462-01819-1
Tjeldbergodden

**Tjeldbergodden** (også stavet **Kjeldbergodden** eller **Kjellbergodden**) er et område i Aure kommune på Nordmøre i Møre og Romsdal fylke. I løpet av 1990-åra ble Tjeldbergodden industrianlegg bygget av Statoil. 

## Arkeologi
Før området ble bygd ut ble det foretatt arkeologiske utgravninger der det ble gjort store funn fra Fosnakulturen.

## Eksterne lenker
* Arkeologisk rapport
* Tjeldbergodden Utvikling AS
* Tjeldbergodden-portalen
Hamnavoe

:*For Northlink Ferries skip med samme navn, se [[MV «Hamnavoe»]]*

**Hamnavoe** (norrønt: Hafnavagr = Havnevåg) er hovedtettstedet på øya Vest-Burra, som er en øy i den skotske øygruppen Shetland. Stedet har 500 innbyggere fordelt på 150 husstander. Hamnavoe er et planlagt tettsted, oppført i 1850 rundt havnen som ble bygd på samme tid. Hovednæringsvei er fiske.

Like ved Hamnavoe er det to stående steinstøtter på 2,4 og 1,8 meter fra neolittisk tid, ca. 2000 f. Kr.

## Referanser


## Eksterne lenker
*  Undiscovered Scotlands side om Hamnavoe
Naturviter

En **naturviter** er en person som har avlagt eksamen på hovedfags- eller mastergradsnivå innen naturvitenskapelige fag, miljø, landbruk, skogbruk, landskapsarkitektur, biologi, økologi, cellebiologi, forvaltning av naturressurser eller kulturlandskap m.m. fra universitet eller høgskole.  

Uttrykket brukes ofte som oversettelse for det engelske «naturalist», et uttrykk som brukes om folk som arbeider med naturvitenskapelige emner, uten å ha formell kompetanse. Historisk har disse bidratt med betydelig kunnskap innen naturvitenskapen. Om naturviter oversettes til engelsk blir det *scientist* som betyr vitenskapsmann. Helt korrekt blir ikke oversettelsen siden naturviter er et svevende begrep. Naturviter er vitenskapsmann i den meningen at man er trent i å forstå og bruke vitenskapelige metoder. Det engelske begrepet *scientist* kan mer generelt oversettes til suffikset **-viter**, og kan henvise til at man har «akademisk utdannelse i en bestemt vitenskap (et bestemt fag) eller en bestemt fagdisiplin». Eksempler er geoviter, litteraturviter, samfunnsviter, språkviter. *Scientist* må ikke forveksles med forsker (engelsk: *researcher*).

Begrepet naturviter blir nå mer og mer knyttet til personer som har naturvitenskapelig kompetanse og som jobber for en bærekraftig samfunnsutvikling.

## Ulike utdanninger
Naturviterbegrepet favner mange ulike utdanningsretninger som:
*Biologi 
*Zoologi 
*Økologi 
*Limnologi 
*Akvakultur 
*Marinbiologi 
*Cellebiologi 
*Bioteknologi 
*Arealplanlegging 
*Landskapsarkitektur 
*Naturforvaltning 
*Landbruks- og miljøteknikk 
*Skogfag 
*Husdyrfag 
*Plantevitenskap 
*Matvitenskap 
*Næringsmiddelfag 
*Kjemi 
*Geografi 
*Geologi 
*Økonomi og ressursforvaltning

## Se også
* Allviter

## Referanser


## Eksterne lenker
* Naturviterne
The Dandy Warhols

**The Dandy Warhols** er en rockegruppe fra Portland i Oregon, som ledes av Courtney Taylor-Taylor. Bandnavnet er et ordspill på navnet til kunstneren Andy Warhol.

Bandet er mest kjent for sangen «Bohemian Like You», som finnes på tredjealbumet *[[Thirteen Tales From Urban Bohemia]]*.

## Diskografi
### Studioalbum
* *[[Dandy's Rule OK]]* (1995)
* *[[...The Dandy Warhols Come Down]]* (nr. 22 på Heatseekers charts) (1997)
* *[[Thirteen Tales From Urban Bohemia]]* (nr. 181 på Billboard 200) (2000)
* *[[Welcome To The Monkey House]]* (nr. 118 på Billboard 200) (2003)
* *[[Come On Feel The Dandy Warhols]]* (2004)
* *[[Odditorium Or Warlords Of Mars]]* (nr. 89 på Billboard 200) (2005)
* *[[...Earth to the Dandy Warhols...]]* (nr. 128 på Billboard 200) (2008)
* *[[The Dandy Warhols Are Sound]]* (2009)
* *[[This Machine]]* (nr. 88 på Billboard 200) (2012)
* *[[Distortland]]* (2016)
* *[[Why You So Crazy]]* (2019)
* *[[Tafelmuzik Means More When You're Alone]]* (2020)
* *[[Rockmaker]]* (2024)

### Livealbum
* *Live at the Mission* (2013)
* *Thirteen Tales from Urban Bohemia Live at the Wonder* (2014)
* *Live from the X-Ray Cafe* (2016)
* *Live Sonic Disruption* (2017)
* *Live from Cowboy Christmas* (2018)

### Samlingsalbum
* *The Black Album/Come On Feel The Dandy Warhols* (2004)
* *The Capitol Years 1995–2007* (2010)

### EP'er
* *Little Drummer Boy* (1997)
* *Tales from Slabtown* (2000)
* *Tales from Slabtown Vol. 2* (2000)
* *Bohemian Like You: Australian Tour EP* (2000)
* *Earth to the Remix E.P.: Volume One* (2008)
* *Earth to the Remix E.P.: Volume Two* (2009)

### Singler
* «The Dandy Warhols T.V. Theme Song» (1995)
* «Ride» (1995)
* «Not If You Were the Last Junkie on Earth» (1997)
* «Every Day Should Be a Holiday» (1997)
* «Boys Better» (1998)
* «Good Morning» (1998)
* «Get Off» (2000)
* «Bohemian Like You» (2000)
* «Godless» (2001)
* «We Used to Be Friends» (2003)
* «You Were the Last High» (2003)
* «Plan A» (2003)
* «Smoke It» (2005)
* «All the Money or the Simple Life Honey» (2005)
* «Horny as a Dandy» (med Mousse T.) (2006)
* «The World Come On» (2008)
* «Mission Control» (2008)
* «Mis Amigos» (2008)
* «Sad Vacation» (2012)
* «The Autumn Carnival» (2012)
* «Chauncey P. vs. All the Girls in London» (2015)
* «You Are Killing Me» (2016)
* «STYGGO» (2016)
* «Catcher in the Rye» (2016)
* «Be Alright» (2018)
* «Motor City Steel» (2019)
* «The Summer of Hate» (2023)
* «Danzig with Myself» (2024)
* «I'd Like to Help You with Your Problem» (2024)

## Eksterne lenker
* 
* 
*
Toy Dolls

**Toy Dolls** er et punkrockband som kommer i fra Storbritannia. Toy Dolls ble stiftet i 1979 og spilte sin første konsert i den engelske byen Sunderland 20. oktober 1979. Noen mener de hører hjemme i kategorien Oi!, mens andre foretrekker kategorien pop-punk/new wave. Mens andre mener det riktige er cartoon/tyggegummi punk. Toy Dolls er fortsatt aktive.

## Eksterne lenker
* 
*
Blood & Honour

**Blood & Honour** er en britisk nynazistisk organisasjon som ble stiftet på 1980-årene av personer som brøt ut av British National Front. Ian Stuart Donaldson var leder fram til han ble drept i en bilulykke høsten 1993. Blood & Honour er fortsatt en aktiv organisasjon som blant annet distribuerer musikk, film og litteratur. Nå finnes det avdelinger av Blood & Honour flere steder i Europa og verden forøvrig. Det er også *[[Blood & Honour Scandinavia]]* med hovedsete i Sverige, opprettet i 1997 i Helsingborg, hvorfra den tidligere lederen av Norsk Front, Erik Blücher, nå Erik Nilsen, skriver på Blood & Honours nettsider under psevdonymet «Max Hammer». Britiske Blood & Honour har nære bånd til grupperingen Combat 18, mens *Blood & Honour Scandinavia* er nært knyttet til Info 14, som ledes av Sverigedemokraternas tidligere ungdomsleder Robert Vesterlund.

Uttrykket *blood and honour* («blod og ære») stammer fra en bok av den nazistiske ideologen Alfred Rosenberg. *[[Blut und Ehre]]* var også mottoet og hilsenen til den nazistiske ungdomsorganisasjonen Hitlerjugend fra 1926 til 1945.

## Referanser
Polska Akademia Umiejętności

**Polska Akademia Umiejętności** (forkortet **PAU**, tidligere **Akademia Umiejętności**, forkortet **AU**) er et vitenskapelig akademi med sete i Kraków i Polen. Det har ca. 500 medlemmer i inn- og utland (2006).

Akademiet går tilbake til Krakóws vitenskapelige selskap (*Towarzystwo Naukowe Krakowskie*, etablert 1815), som i 1872 ble omdannet til *Akademia Umiejętności*. Etter første verdenskrig fikk akademiet dagens navn.

Fra begynnelsen har akademiets viktigste oppgave vært å fremme vitenskap gjennom utdeling av stipendier og å utgi vitenskapelige verk.

Akademiets arbeid opphørte i perioden mellom 1939 og 1945, og i 1952 ble dets eiendom beslaglagt og overført til det statlige Polska Akademia Nauk. PAU selv ble imidlertid ikke oppløst, og etter 1989 har aktiviteten økt.
## Eksterne lenker
*
Ecclesia Gnostica

**Ecclesia Gnostica** er den eldste offentlige gnostiske kirken i USA. Den ble først opprettet som «the Pre-Nicene Gnostic Catholic Church», først i England og fra 1959 av i USA av den nå avdøde biskop Richard, Duc de Palatine. Etter Duc de Palatines bortgang på 1970-tallet, fortsatte den amerikanske kirken sitt arbeid under navnet Ecclesia Gnostica.

Kirkens regionale biskop er dr. Stephan A. Hoeller, som ble vigslet av Duc de Palatine i 1967.

I tillegg til USA har Ecclesia Gnostica en virksomhet i Norge, drevet av billedkunstner og prest Jan Valentin Sæther.

## Eksterne lenker
* The Gnosis Archive
* Ecclesia Gnostica Norvegia
Born to Run

***Born to Run*** er Bruce Springsteens tredje album, utgitt i 1975. *Born to Run* regnes som Springsteens gjennombruddsalbum. I 2003 kom albumet på 18.-plass på musikkmagasinet *[[Rolling Stone]]*s liste over «Tidenes 500 beste album».

## Sporliste
Alle sangene er skrevet av Bruce Springsteen.

### Side A
# «Thunder Road» – 4:49
# «Tenth Avenue Freeze-Out» – 3:10
# «Night» – 3:00
# «Backstreets» – 6:30

### Side B
# «Born to Run» – 4:30
# «She's the One» – 4:30
# «Meeting Across the River» – 3:18
# «Jungleland» – 9:35

## Personell
### [[The E Street Band]]
* Bruce Springsteen – vokal, gitarer, munnspill, perkusjon
* Roy Bittan – piano, Fender Rhodes, bakgrunnsvokal
* Ernest «Boom» Carter – trommer på «Born to Run»
* Clarence Clemons – saksofoner, tamburin, bakgrunnsvokal
* Danny Federici – orgel, klokkespill på «Born to Run»
* Suki Lahav – fiolin på «Jungleland»
* David Sancious – piano, orgel på «Born to Run»
* Garry Tallent – bass
* Steven Van Zandt – bakgrunnsvokal på «Thunder Road», hornarrangementer
* Max Weinberg – trommer
### Andre medvirkende
* Wayne Andre – trombone
* Mike Appel – bakgrunnsvokal
* Michael Brecker – tenorsaksofon
* Randy Brecker – trompet, flygelhorn
* Richard Davis – kontrabass
* David Sanborn – barytonsaksofon

## Litteratur
*

## Referanser


## Eksterne lenker
*
Lauri Valonen

**Lauri Johannes Valonen** (født 28. september 1909 i Helsingfors, død 2. oktober 1982 i Lahtis) var en finsk kombinertløper og skihopper som konkurrerte på 1930-tallet.

## Meritter
### Kombinert
* Ski-VM 1934 – 5.-plass
* Ski-VM 1935 – sølv
* Vinter-OL 1936 – 4.-plass

### Spesielt hopp
* Ski-VM 1934 – 4.-plass
* Ski-VM 1935 – 15.-plass
* Ski-VM 1938 – 15.-plass
* Ski-VM 1939 – 12.-plass
* Vinter-OL 1936 – 6.-plass

## Referanser


## Eksterne lenker
*
Marian Spychalski

**Marian Spychalski** (født 6. desember 1906 i Łódź, død 7. juni 1980 i Warszawa) var en polsk kommunistisk politiker.

## Liv og virke
### Bakgrunn
Han tilhørte en arbeiderfamilie, og utdannet seg i 1931 til arkitekt ved den tekniske høyskolen i Warszawa. Samme år ble han medlem av det polske kommunistpartiet, og arbeidet som byplanlegger. 

Under annen verdenskrig deltok han i den kommunistiske undergrunnskampen og ble sjef for generalstaben i den polske hæren. 

### Kommunistisk politiker
Etter krigen var han frem til 1949 medlem av politbyåret og sentralkomitéen i kommunistpartiet. Han var samtidig viseforsvarsminister og stedfortredende øverstkommanderende for stridskreftene. 

I perioden 18. september 1944&ndash;mars 1945 var han Warszawas ordfører. 

I forbindelse med at Władysław Gomułka ble styrtet på grunn av «høyrenasjonalistisk avvik», mistet også Spychalski sine posisjoner og ble fengslet i 1950. Den planlagt skueprosessen mot ham kom likevel ikke istand, og da Gomułka kom tilbake til makten i 1956 ble også Spychalski rehabilitert. Han fikk tilbake sine tidligere posisjoner, og i november samme år ble han forsvarsminister i Folkerepublikken Polen. I 1963 ble han utnevnt til marskalk.

I forbindelse med den antisemittiske kampanjen i 1968 fikk han det representative vervet som formann for statsrådet, dvs. statsoverhode. Dette vervet innehadde han til 1970. I 1972 trakk han seg tilbake fra det politiske liv.

## Referanser


## Litteratur
* Munzinger - Marian Spychalski i: *Internationales Biographisches Archiv* 34/1980 av 11. august 1980
Rubato

**Rubato** (egentlig *tempo rubato*, fra italiensk *rubare*=*stjele*, dvs. *stjålet tid*) er et musikkuttrykk som angir utførelse.

Når man spiller eller synger rubato, utføres et musikkstykke i et varierende tempo for å framheve frasering. Dette kan skje på to forskjellige måter:
*Fritt rubato: Hele stykket varierer i tempo
*Bundet rubato: Melodistemmen varierer i tempo i forhold til den ledsagende musikken som har fast tempo.

## Se også
*Ostinato

## Annet
I 2015 ble musikknettstedet rubato.no opprettet, det tar for seg det nyeste og mest aktuelle innenfor norsk musikk.

## Referanser
Purdue University

**Purdue University** er et delstatseid, land-grant-universitet i West Lafayette i delstaten Indiana, USA, ca. 100&nbsp;km nord for Indianapolis og ca. 200&nbsp;km sørøst for Chicago. *Purdue* har også colleger i Westville  og Hammond, IN. Det er i alt seks campuser, åtte colleger og fjorten skoler under Purdue University System.

Disse må ikke forveksles med de to lærestedene som bærer navnet Indiana University - Purdue University i byene Indiana og Fort Wayne, som hører inn under Indiana University, også det eid av delstaten.

Universitetet har navn etter forretningsmannen John Purdue, som gav en stor pengesum ved oppstarten i 1869. Lærestedet har hatt en meget sentral plass innen utviklingen av flyindustrien og flygningen i USA. Den kvinnelige pioneren Amelia Earhart kom til *Purdue* i 1935 og fikk flere kvinner til å trekke til flygningen. I alt 25 astronauter har studert ved *Purdue*, deriblant den første på månen – Neil Armstrong – og den siste mannen på månen – Eugene Cernan.  
Collegene og de mest kjente skolene ved *Purdue* omfatter:
* College of Agriculture
* College of Consumer and Family Sciences
* College of Education
* College of Engineering
* College of Liberal Arts
* College of Pharmacy, Nursing, and Health Sciences
* College of Science
* College of Technology
* School of Aeronautics and Astronautics
* Weldon School of Biomedical Engineering
* Krannert School of Management
* School of Pharmacy and Pharmaceutical Sciences
* School of Veterinary Medicine

*Purdue University System* har ca. 70&nbsp;000 studenter, hvorav ca. 39&nbsp;228 i West Lafayette høsten 2006. 

Følgende læresteder er de viktigste innenfor Purdue University:
* PU, West Lafayette (1869) – 39&nbsp;228 studenter opp til doktorgradsnivå
* PU Calumet, Hammond (1951) – 9&nbsp;303 studenter opp til mastergradsnivå
* PU North Central, Westville (1967) – 3&nbsp;724 studenter opp til mastergradsnivå

## Referanser


## Eksterne lenker
*
Guilherme Finkler

**Guilherme Ozelame Finkler** (født 1985) er en brasiliansk fotballspiller.

Han har spilt for den brasilianske klubben Juventude og kom på et langtidslån til Wolverhampton Wanderers etter å ha imponert klubben tilstrekkelig under oppkjøringen før sesongen 2006/07. Klubben fikk en opsjon på kjøp av spilleren for £100&nbsp;000, men han klarte ikke å imponere klubben tilstrekkelig til at overgangen ble permanent.

31. januar 2007, uten at Finkler hadde spilt en eneste obligatorisk kamp for klubben, ble kontrakten terminert og Finkler dro til Belgia for å spille for Excelsior Mouscron.

## Referanser


## Eksterne lenker
* 
* Vitalfootball.com om terminering av kontrakt hos Wolves
Morendo

**Morendo** (it. *utdøende*) er et musikkteoretisk uttrykk som angir både dynamikk (styrkegrad) og tempo. Det er diminuendo (gradvis svakere) og ritardando (gradvis langsommere) på samme tid. Det brukes ofte i slutten av en sats; slik dør musikken bokstavelig talt ut.
Castiglione delle Stiviere

**Castiglione delle Stiviere** er en by og kommune i provinsen Lombardia i Italia. Byen har  innbyggere (2023). Borgocarbonara grenser til kommunene Carpenedolo, Lonato del Garda, Medole, Montichiari, Solferino, Castel Goffredo, Calcinato.

## Historie

Under den spanske arvefølgekrigen ble byen okkupert av franske styrker. Etter slaget ved Solferino i 1859 ble kvinner fra byen mobilisert til å hjelpe sårede på slagmarken av sveitseren Henri Dunant; det var begynnelsen til den verdensomfattende humanitære organisasjonen Røde Kors.

## Referanser


## Eksterne lenker
* 
* Turistside for byen (engelsk)
Stephan A. Hoeller

**Stephan A. Hoeller**, (født 1931) er en forfatter, forsker og religiøs leder. Han ble født i Budapest, Ungarn, og studerte ved Universitetet i Innsbruck, Østerrike. Hoeller er professor emeritus i sammenlignende religionsstudier ved the College of Oriental Studies i Los Angeles, California. I tillegg til å ha forsket og publisert en rekke bøker om gnostisisme og jungiansk psykologi, er han regional biskop i Ecclesia Gnostica, medlem av den forelesende staben ved the Philosophical Research Society, nasjonal talsmann for the Theosophical Society of America, og direktør for studiene ved the Gnostic Society i Los Angeles.

Han har blant annet publisert:

* *Jung and the Lost Gospels* (1989)
* *The Gnostic Jung and the Seven Sermons to the Dead* (1989)
* *The Royal Road* (1990)
* *Freedom: Alchemy for a Voluntary Society* (1992)
* *Gnosticism: New Light on the Ancient Tradition of Inner Knowing* (2002)

## Eksterne lenker
* The Gnosis Archive & The Gnostic Society nettsted
* Bøker av Stephan Hoeller
* Forelesninger av Stephan Hoeller, tilgjengelig i MP3-format
Lee Carsley

**Lee Kevin Carsley** (født 1974) er en engelskfødt irsk fotballtrener og tidligere fotballspiller som er hovedtrener for England U21. 

Han var sist klubbtrener og midlertidig manager for den engelske klubben  i 2017.

Carsley har spilt 38 landskamper for .

## Biografi
### Klubblag
Lee Carsley startet sin fotballkarriere i  der han skrev under på sin første kontrakt sommeren 1992. Han debuterte i ligasammenheng i 1994/95-sesongen, og totalt fikk han med seg 23 ligakamper og 2 ligamål i denne sesongen. Den påfølgende sesongen ble det 35 ligakamper og 1 ligamål før han i 1996/97-sesongen fikk bokført 24 ligakamper og 0 ligamål. Deretter ble det 34 ligakamper og 1 ligamål i 1997/98-sesongen før han i første del av 1998/99-sesongen fikk med seg 22 ligakamper og 1 ligamål for *the Rams*.

I mars 1999 ble Carsley kjøpt av  for £3 400 000, og han debuterte for Blackburn 3. april 1999 i en ligakamp mot . Totalt fikk han med seg 8 ligakamper for Rovers i siste del av 1998/99-sesongen. Den 13. august 1999 scoret han sitt første mål som Blackburnspiller da klubben i en ligakamp mot  tapte 3-2. Totalt spilte Lee Carsley 30 ligakamper, og han laget 10 ligamål, i 1999/00-sesongen.

Etter å ha spilt 8 ligakamper for Blackburn i første del av 2000/01-sesongen ble han i desember 2000 solgt til  for £2 000 000, og hans første kamp for Coventry kom 10. desember 2000 i en kamp mot . Hans første mål for *the Sky Blues* kom 20. januar 2001 i en ligakamp mot Everton, og da 2000/01-sesongen var over hadde Carsley spilt 21 ligakamper og scoret 2 ligamål for Coventry. I første del av den neste sesongen ble det 26 ligakamper og 2 ligamål for Coventry før han i februar 2002 ble kjøpt av Everton for £1 900 000. 

Lee Carsley debuterte for Everton 10. februar 2002 i en ligakamp mot , og han scoret sitt første mål for klubben den 11. mai 2002, også det i en kamp mot Arsenal. Da 2001/02-sesongen var over hadde han fått med seg 8 ligakamper og 1 ligamål for *the Toffees*. De neste sesongene ble det 24 ligakamper og 3 ligamål, 21 ligakamper og 2 ligamål, 36 ligakamper og 4 ligamål før skader gjorde at han bare spilte 5 ligakamper i 2005/06-sesongen for klubben fra Liverpool. 

## Karriere som spiller
### Klubblag

## Referanser


## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 472). Headline Book Publishing, London. ISBN 0-7553-1526-X

## Eksterne lenker
*
Empty Sky

**Empty Sky** er debutalbumet til Elton John. Albumet ble gitt ut 6. juni 1969 og ble produsert av Steve Brown.

## Sporliste
Alle sangene er skrevet av Bernie Taupin og Elton John.

# «Empty Sky» – 8:28
# «Val-Hala» – 4:12
# «Western Ford Gateway» – 3:16
# «Hymn 2000» – 4:29
# «Lady, What's Tomorrow» – 3:10
# «Sails» – 3:45
# «The Scaffold» – 3:18
# «Skyline Pigeon» – 3:37
# «Gulliver/Hay Chewed/Reprise» – 6:59

## Musikere
* Elton John – piano, orgel, elektrisk piano, cembalo
* Caleb Quaye – elektriske og akustiske gitarer, congas
* Tony Murray – bassgitar
* Roger Pope – trommer
* Don Fay – tenorsaksofon, fløyte
* Graham Vickery – munnspill
* Nigel Olsson – trommer på «Lady What's Tomorrow»
* Clive Franks – plystring

## Referanser
Elton John (album)

***Elton John*** er det andre studioalbumet til Elton John. Albumet ble gitt ut 10. april 1970 og ble produsert av Gus Dudgeon.

## Sporliste
Alle sanger er skrevet av Bernie Taupin og Elton John.

# «Your Song» – 4:02
# «I Need You to Turn To» – 2:33
# «Take Me to the Pilot» – 3:45
# «No Shoestrings on Louise» – 3:28
# «First Episode at Hienton» – 4:45
# «Sixty Years On» – 4:55
# «Border Song» – 3:21
# «The Greatest Discovery» – 4:12
# «The Cage» – 3:30
# «The King Must Die» – 5:04

## Musikere
* Elton John &ndash; vokalist, piano, cembalo, keyboard
* Barry Morgan &ndash; trommer 
* Dave Richmond &ndash; bassgitar
* Frank Clark &ndash; akustisk gitar
* Colin Green &ndash; gitar, spansk gitar
* Clive Hicks &ndash; 12-strengers gitar, akustisk gitar, gitar
* Roland Harker &ndash; gitar 
* Skaila Kanga &ndash; harpe
* Alan Weighill &ndash; bassgitar
* Caleb Quaye &ndash; gitar
* Alan Parker &ndash; rytmegitar
* Dennis Lopez &ndash; perkusjon
* Diana Lewis &ndash; moog synth
* Brian Dee &ndash; orgel
* Terry Cox &ndash; trommer
* Paul Buckmaster &ndash; cello
* Tex Navarra &ndash; perkusjon
* Les Hurdie &ndash; bassgitar
* Madeleine Bell, Leslie Duncan, Kay Garner, Tony Burrows, Tony Hazzard, Roger Cook &ndash; Kor
* Barbara Moore &ndash; korledelse

## Referanser


## Eksterne lenker
*
11-17-70

***11-17-70*** (også kjent som ***17-11-70*** i Storbritannia)  er et konsertalbum av Elton John. Albumet ble spilt inn 17. november 1970 live i A&R studio i New York og sendt direkte i radio. Albumet ble produsert av Gus Dudgeon.

## Sporliste
Alle sanger skrevet av Bernie Taupin og Elton John unntatt hvor annet er notert.

**Side 1:**
# «Take Me to the Pilot» – 6:43
# «Honky Tonk Woman» (Mick Jagger og Keith Richards) – 4:09
# «Sixty Years On» – 8:05
# «Can I Put You On» – 6:38

**Side 2:**
# «Bad Side of the Moon» – 4:30
# Medley – 18:20
#*«Burn Down the Mission»
#*«My Baby Left Me» (Arthur Crudup)
#*«Get Back» (John Lennon og Paul McCartney)

## Musikere
*Elton John – vokalist, keyboard
*Dee Murray – bassgitar
*Nigel Olsson – trommer

## Eksterne lenker
*
Gustave Moynier

**Gustave Moynier** (født 21. september 1826, død 21. august 1910) var en sveitsisk jurist, aktiv i flere humanitære foreninger i Genève. 

Sammen med Henri Dunant var Moynier en av de opprinnelige stifterne av det som etterhvert ble Den internasjonale Røde Kors-komiteen og han ble dens president, en stilling han hadde i 46 år.

## Referanser
Danis Tanović

**Danis Tanović** (født 20. februar 1969) er en bosnisk filmregissør og manusforfatter. Han har både bosnisk og belgisk statsborgerskap, og bor i Paris i Frankrike. Han er mest kjent for å ha laget filmen *[[Ingenmannsland]]* som omhandler Bosnia-krigen (1992–1995).

## Filmografi

### Som regissør
* *[[L'Enfer]]* (2005)
* *[[11&#x27;9&#x27;&#x27;01 September 11]]* (2002)
* *[[Ingenmannsland (2001)|Ingenmannsland]]* (2001)
* *Buđenje* (1999)
* *L'Aube* (1996)

### Som manusforfatter
* *11&#x27;9&#x27;&#x27;01 September 11* (2002)
* *Ingenmannsland* (2001)
* *Buđenje* (1999)

### Som komponist
* *Ingenmannsland* (2001)

### Som kinematograf
* *L'Aube* (1996)

## Referanser


## Eksterne lenker

*
Trygve Edin

**Trygve Johan Edin** (født 11. juli 1911, død 9. april 1948) var en norsk skiløper fra Jakobsbakken i Sulitjelma. Han representerte IL Malm. Han ble nummer 6 i spesielt hopp i VM i Sollefteå i 1934, og var også en habil kombinertløper.

Trygve Edin var grenselos under 2. verdenskrig, og hjalp flyktninger fra Sulitjelma over til Sverige. Like før jul i 1944 foretok de tyske okkupantene en razzia i Sulitjelma, og Edin greide såvidt å slippe unna. Da han kom hjem fra Sverige i 1945, var han syk med tuberkulose, og han døde i 1948.

## Referanser


## Kilder
* Aasmund Brekke: *[http://urn.nb.no/URN:NBN:no-nb_digibok_2009041504103 Fra små kår til kongepokal]*. Aasmund Brekke 1999. ISBN 82-7416-121-1, s. 151 m.fl. (digitalisert av Nasjonalbiblioteket)
* NRK: Dømt til døden blir den som hjelper – Skiløperne fra Jakobsbakken i Sulitjelma som ble grenseloser (lydfil, sendt 30. oktober 1981, offentliggjort av Nasjonalbiblioteket)

## Eksterne lenker
*
Rubato (andre betydninger)

Med **Rubato** kan menes

*En anvisning (tempo rubato) i hvordan et musikkstykke skal utføres
*En roman av Lars Amund Vaage, som ble nominert til Nordisk råds litteraturpris i 1995.
Otakar Německý

**Otakar Německý** (1902–1967) var en tsjekkoslovakisk kombinert- og langrennsløper som konkurrerte på 1920-tallet.

## Meritter
* Ski-VM 1925 
** Gull på 18 km langrenn
** Gull i kombinert (normalbakke/18 km)
* Ski-VM 1927 – sølv i kombinert (normalbakke/18 km)

## Referanser


## Eksterne lenker
*
Liste over Polens statsoverhoder

:*Se også: [[Liste over Polens herskere]]*

Under følger en liste over Polens statsoverhoder fra 1917.

### Kongedømmet Polen 1916–1918

### Den andre polske republikk 1918–1939

### Den polske eksilregjeringen 1939–1990

Etter den tyske erobringen av Polen ble en polsk eksilregjering dannet under beskyttelse av Frankrike og Storbritannia. Republikkens president og eksilregjeringen ble anerkjent av Storbritannia og senere av USA fram til juli 1945, da de vestlig allierte anerkjente den kommunistledede regjeringen, som ble støttet av Stalin. Eksilregjeringen fortsatte likevel å virke i London fram til Lech Wałęsa ble valgt til Polens president i desember, da den overlot den formelle makten og den andre polske republikkens insignier til påtroppende president Walesa i en seremoni på det kongelige slott i Warszawa 22. desember 1990.   

Władysław Raczkiewicz var den eneste eksilpresidenten, som var internasjonalt anerkjent. Han overtok etter Ignacy Mościckis fratreden i september 1939.

Rada Trzech ble opprettet i 1954 etter at president August Zaleski nektet å trekke seg tilbake etter at hans syvårsmandat var avsluttet. I utgangspunktet var Rada Trzech en selvutnevnt komité i opposisjon til Zaleski, men fikk 21. juli 1956 fullmakter av eksilparlamentet *Rada Jedności Narodowej* til å fungere som polsk statsoverhode. Rada Trzech ble oppløst etter August Zaleskis død 7. april 1972.

### Republikken Polen 1944–1952

### Folkerepublikken Polen 1952–1989
Juligrunnloven fra 1952 avskaffet stillingen som president og gjorde Statsrådet til et kollektivt statsoverhode. 

### Den tredje polske republikk 1989–
Polens president frasier seg tradisjonelt sitt partimedlemskap når hen tiltrer embetet. 

## Kilder
*
*
František Donth

**František Donth** var en tsjekkoslovakisk langrennsløper som konkurrerte på 1920-tallet.

I tidenes første verdensmesterskap i nordiske grener vant han gull på femmila med en vinnertid på 5 timer, 9 minutter og 56 sekunder.  Mesterskapet ble arrangert i Donths hjemland Tsjekkoslovakia.

Under Nordiske grener under Vinter-OL 1928 kom han på 11.-plass på 18. kilometer og 14.-plass på 50. kilometer

## Meritter
* VM 1925 i Johannisbad:
** Gull på 50&nbsp;km
** Sølv på 18&nbsp;km
* VM 1927 i Cortina d'Ampezzo
** Sølv på 18&nbsp;km
** Bronse på 50&nbsp;km

## Referanser


## Eksterne lenker
*
Stephen Dartnell

**Stephen Dartnell** (født 30. april 1931, død i 1994) var en britisk skuespiller som spilte i *[[Doctor Who]]*-historiene *[[The Keys of Marinus]]* og *[[The Sensorites]]* i seriens første sesong.

Han spilte også i filmene *A Circle of Deception* og *Oscar Wilde* (begge i 1960) og som Jacques One i TV-serien *A Tale of Two Cities* i 1965.

## Referanser


## Eksterne lenker
* .
Henryk Jabłoński

**Henryk Jan Jabłoński** (født 27. desember 1909 i Waliszewo ved Łowicz, død 27. januar 2003 i Warszawa) var en polsk kommunistisk politiker og historiker.

Under andre verdenskrig kjempet Jabłoński i Den selvstendige Podhalebrigaden under slaget om Narvik.

Han ble i 1931 medlem av det polske sosialistiske partiet, og etter annen verdenskrig gikk han inn for en sammenslåing av dette og det polske kommunistpartiet til Polska Zjednoczona Partia Robotnicza. Han ble innvalgt i Sejmen i 1947, hvor han satt til 1972. Fra 1948 til 1981 var han medlem av kommunistpartiets sentralkomité, og fra 1971 også av politbyrået. Han satt i regjeringen fra 1965 til 1966 som høyskoleminister og fra 1966 til 1972 som minister for utdannelse og høyskolevesen. Han gav ordre til utvisningen av studenter som demonstrerte under marsurolighetene i 1968. Etter initiativ fra Edward Gierek ble Jabłoński i 1972 utnevnt til formann for statsrådet, dvs. statsoverhode, i Folkerepublikken Polen. Dette vervet innehadde han til 1985, da han ble etterfulgt av Wojciech Jaruzelski.

Jabłoński var i tillegg professor i historie ved Universitetet i Warszawa (fra 1948) og ved Det polske vitenskapsakademiet (fra 1952), og arbeidet spesielt med partihistorie og samtidshistorie.

## Publikasjoner
* *Polityka PPS w trakcie wojny [[1914]]&ndash;[[1918|18]]* (1958)
* *Narodziny II Rzeczpospolita* (1962)

## Referanser
Fylkesvei 3292

**Fylkesvei 3292** går mellom Klyve i Skien og Knarrdalstranda i Porsgrunn kommune.

Frem til 2019 hadde veien betegnelsen fylkesvei 49 (Telemark).

## Kommuner og knutepunkter

## Referanser




## Eksterne lenker
* Vegvesenets vegkart 
*
To gode naboer

**To gode naboer** er det norske navnet på en animert dukkefilmserie ved navn *Pat & Mat*, produsert i det tidligere Tsjekkoslovakia og nå i Tsjekkia. Serien handler om de to naboene Pat og Mat, som hjelper hverandre å fikse alle mulige slags ting, oftest med uheldig resultat. Likevel kommer de alltid fram til en slags løsning. Serien ble opprinnelig sendt på Den tsjekkoslovakiske televisjonen. Etter at Tsjekkoslovakia ble delt ble den sendt på Slovakisk televisjon og Tsjekkisk televisjon.

Serien ble laget av Lubomír Beneš og Vladimír Jiránek. Animasjonen er såkalt stop-motion, der figurene er dukker som beveges ørlite grann mellom hvert bilde, hvilket gir illusjonen av at dukkene beveger seg når bildene kjøres etter hverandre. Omgivelsene dukkene beveger seg i er også kunstige og utført i tilsvarende stil. Serien er en stum serie uten dialog (dog ikke i den nederlandske versjonen hvor Pat og Mat faktisk snakker), kun bakgrunnsmusikk og lydeffekter. Handlingen er gjort slik at man likevel forstår hva som foregår uten nærmere forklaring. Dette har ført til at serien er lett å distribuere i utlandet, siden den ikke behøver oversettes. Episodenes lengde varierer mellom 6 og 10 minutter. 

Serien ble kjent i Norge gjennom Barne-TV, som sendte mange episoder av den i løpet av 1970-, 80- og 90-tallet.

## Historie
De to karakterene dukket først opp i en kortfilm fra 1976, som het *Kuťáci (Klønene)*.  Senere ble det laget flere episoder som deler av sesonger 2: *... a je to! (... og det var det!)*, hvor figurene fikk sitt endelige utseende. De to fikserne fikk navnene *Pat* og *Mat* i 1989, og fra da av var det navnet på showet.

Forfatterne hadde et voksent publikum i tankene da de skapte serien, men den ble fort populær blant alle aldersgrupper. I tidligere Tsjekkoslovakia ble de første 35 episodene av serien produsert i barnevennlig kortformat på 7 minutter.

Serien ble populær i mange land, og ble sendt i blant annet Tsjekkoslovakia (nå Tsjekkia og Slovakia), Sverige, Polen, Jugoslavia, Island, Tyskland, Sveits, Brasil, Finland, Nederland, Kroatia, Norge, Spania og Iran.

I 1990 startet Lubomír Beneš (død 1995) sitt eget aiF Studio i Praha (produksjon) og Zürich (markedsføring, salg, finansiering), der han sammen med sitt team produserte 14 nye episoder. De introduserte alle 49 episodene på det internasjonale markedet.

Senere tok Lubomír Beneš' sønn, Marek Beneš, over og har laget ytterligere episoder av serien. I 2019 fantes det totalt 117 episoder, og mange av disse er også utgitt på DVD.

## Referanser


## Eksterne lenker
*
* patandmat.com Hjemmeside for Lubomír Beneš' Pat & Mat
* Sveitsisk fan-side (arkivert versjon fra 2005)
Guillaume Henri Dufour

**Guillaume Henri Dufour** (1787–1875) var en sveitsisk general, kartograf, politiker og humanist. Som kartograf bidro han vesentlig til å produsere nøyaktige kart over Sveits. Han er dog mest kjent for å være blant stifterne av det som etterhvert ble Den internasjonale Røde Kors-komiteen, sammen med Henri Dunant og tre andre sveitsere.

## Referanser


## Eksterne lenker
*
August Zaleski

**August Zaleski** (1883–1972) var en polsk diplomat og politiker.

## Liv og virke
### Bakgrunn
Han var utdannet historiker og økonom og trådte inn i utenrikstjenesten i 1918 som sendemann til Bern. Fra 1919 til 1926 tjenestegjorde han i Hellas og Italia. Etter Józef Piłsudskis statskupp 12. mai 1926 ble han utnevnt til utenriksminister og innehadde denne stillingen frem til 1932. Fra 1935 til 1939 var han styreformann i den polske handelsbanken.

Mellom 1939 og 1941 var han utenriksminister i den polske eksilregjeringen, men trådte tilbake i protest mot Władysław Sikorskis samarbeid med Sovjetunionen. Fra 1943 til 1945 var han sjef for eksilpresidentens kontor.

### President i eksil
Etter at Władysław Raczkiewicz døde i 1947 overtok han vervet som polsk eksilpresident. I henhold til forfatningen kunne han bare sitte to perioder på syv år hver og skulle altså gått av i 1961. Han hadde sogar forpliktet seg til å gå av i 1954 og overlate presidentembedet til general Kazimierz Sosnkowski. Zaleski vegret seg imidlertid for å gå av, og forble president til sin død i 1972. Mange eksilpolakker regnet dette som ulovlig, og det ble opprettet et «triumvirat», *Rada Trzech* (bestående av Edward Raczyński, Władysław Anders og Tomasz Arciszewski), til å utøve presidentembedet til Zaleski gikk av. I omkring tyve år gjorde både Zaleski og «triumviratet» krav på å representere den lovlige presidentmakten.

Blant hans etterlatte papirer ble det funnet to motstridende utnevnelser av etterfølgere: Et dokument utnevnte Stanisław Ostrowski, et annet, som muligens var forfalsket, Juliusz Nowina-Sokolnicki. «Triumviratet» aksepterte utnevnelsen av Ostrowski og oppløste seg selv.

## Referanser


## Litteratur
* August Zaleski: *Minister Spraw Zagranicznych RP 1926–1932 w Swietle Wspomnien i Dokumentow by Piotr Wandycz*, reviewed by Anna M. Cienciala in Slavic Review, Vol. 40, No. 3 (Autumn, 1981), s. 492–493
Haakon Sandøy

**Haakon Sandøy** (født 23. september 1941) er en norsk filmregissør.

Sandøy har filmutdannelse fra Polen, hvor han bl.a. var regiassistent på filmen *[[Fuglane (1968)|Żywot Mateusza]]* (etter Tarjei Vesaas' roman *Fuglane*, 1967). Sandøy har også regissert *Brannen* (etter Vesaas' roman, 1973), *Dagny* (co-produksjon med Polen, 1976), *Engler i sneen* (1982), samt flere dokumentarfilmer.

Han var gift med artisten Alex Naumik Sandøy.

## Filmografi
* *[[Til ditt eget beste]]* (1997)
* *[[Engler i sneen (film)|Engler i sneen]]* (1982)
* *[[Dagny (film)|Dagny]]* (1976)
* *[[Brannen]]* (1973)
* *[[Fuglane (1968)|Fuglane]]* *(Żywot Mateusza)* (1967)

## Referanser


## Eksterne lenker
*
Stephen Carr

**Stephen Babeson Carr** (født 29. august 1976 i Dublin) er en irsk tidligere fotballspiller som spilte for Premier League-laget Birmingham.

## Tottenham Hotspur
Etter at han ble avvist av Arsenal som femtenåring, var Carr på prøvespill i Tottenham Hotspur og ble hentet av daværende manager Ossie Ardiles. Han debuterte for klubben den 29. september 1993, borte mot Ipswich Town. Han klarte likevel ikke å etablere seg som en førstelagsspiller før 1996/97-sesongen, da han spilte 28 seriekamper.

Han vant Ligacupen med Spurs i 1999, etter at å ha slått Leicester City 1-0 i finalen. 1999/2000-sesongen var antakelig Carrs beste sesong noensinne. I tillegg til at han scoret på et vakkert langskudd mot mesteren Manchester United, ble han også kåret til årets spiller.

Ryktet hans fortsatte å vokse i 2000/01-sesongen, og andre klubber var interessert i å hente ham. Men sommeren 2001 begynte Carr å få problemer med kneet sitt, og han måtte opereres. Operasjonen ble foretatt i september samme år. Han var ikke på banen i en eneste kamp i 2001/02-sesongen og han gikk også glipp av VM 2002. Det var ikke før i oktober 2003 at Carr var tilbake i trening og frisk. Etter hvert som han fant formen igjen, begynte andre klubber igjen å vise interesse for ham. Han var linket til Manchester United, men også Newcastle United var interesserte.

## Newcastle United
Carr signerte for Newcastle i august 2004 da manager Sir Bobby Robson hentet ham for £2 millioner, og kontraktens varighet var fire år. Ikke lenge etter ble Robson sparket av styreformann Freddy Shepherd. Robsons erstatter ble Graeme Souness, som i likhet med Robson, så på Carr som førstevalg. Carr debuterte for klubben i 2-2-kampen borte mot Middlesbrough den 14. august 2004. I løpet av 2004/05-sesongen fikk Carr totalt 26 seriekamper, og han scoret ett mål. Hans første scoring kom mot Southampton på et langskudd. Han hjalp Newcastle til kvartfinalen i UEFA-cupen og semifinalen i FA-cupen denne sesongen. I serien endte Newcastle på 14.-plass, noe som satte press på manager Graeme Souness.

I 2005/06-sesongen spilte han bare 19 seriekamper, fordi en kneskade satte ham ut av spill i to måneder. Laget endte på 7.-plass i serien under den nye manageren Glenn Roeder, Souness ble sparket i februar. Carr har spilt 87 kamper for Newcastle, hvorav ingen som innbytter.

## Det irske landslaget
Han har representert landet sitt som skolegutt, junior, U-18, U-21 og seniorspiller.

Han gikk glipp av VM-sluttspillet i 2002 på grunn av en skade.

Han trakk seg fra internasjonal fotball etter at Irland mislyktes i å kvalifisere seg til VM 2006. Senere overtalte den nye irske sjefen Steve Staunton ham om å fortsette.

## Trivia
* Han var Sir Bobby Robsons siste spillerkjøp i Newcastle.

## Referanser


## Eksterne lenker
* 
*  Offisiell profil på nufc.co.uk